CELEX: 62019TA0235
Language: mt
Date: 2021-06-09 00:00:00
Title: Kawża T-235/19: Sentenza tal-Qorti Ġenerali tad-9 ta’ Ġunju 2021 – HIM vs Il-Kummissjoni (“Klawżola ta’ arbitraġġ – Ftehimiet ta’ sussidju konklużi fil-kuntest tal-Programm ta’ Appoġġ għall-Politika tat-Teknoloġiji tal-Informazzjoni u l-Komunikazzjoni (ICT PSP) – Rapport ta’ awditu – Noti ta’ debitu maħruġa mill-Kummissjoni – Investigazzjoni tal-OLAF – Rikors għal annullament – Kontrotalba – Rimbors sħiħ tas-sussidji – Danni”)

26.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/32
            
         
      Sentenza tal-Qorti Ġenerali tad-9 ta’ Ġunju 2021 – HIM vs Il-Kummissjoni
      (Kawża T-235/19) (1)
      
      (“Klawżola ta’ arbitraġġ - Ftehimiet ta’ sussidju konklużi fil-kuntest tal-Programm ta’ Appoġġ għall-Politika tat-Teknoloġiji tal-Informazzjoni u l-Komunikazzjoni (ICT PSP) - Rapport ta’ awditu - Noti ta’ debitu maħruġa mill-Kummissjoni - Investigazzjoni tal-OLAF - Rikors għal annullament - Kontrotalba - Rimbors sħiħ tas-sussidji - Danni”)
      (2021/C 297/38)
      Lingwa tal-kawża: il-Franċiż
      
         Partijiet
      
      
         Rikorrenti: Health Information Management (HIM) (Brussell, il-Belġju) (rappreżentant: P. Zeegers, avukat)
      
         Konvenuta: Il-Kummissjoni Ewropea (rappreżentanti: J. Estrada de Solà u M. Ilkova, aġenti)
      
         Suġġett
      
      Minn naħa, talba prinċipali bbażata fuq l-Artikolu 272 TFUE u intiża sabiex jiġi kkonstatat li n-noti ta’ debitu Nru 3241901815 u Nru 3241901886, tal-4 ta’ Frar 2019, intiżi għar-rimbors tas-somom ta’ EUR 94 445 u ta’ EUR 121 517 rispettivi, abbażi tal-Ftehimiet ta’ Sussidju Nru 225023, dwar il-proġett “ElDeRly-friEndly Alarm handling and monitorING (Dreaming)”, u Nru 250449, dwar il-proġett “Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)” konklużi fil-kuntest tal-Programm ta’ Appoġġ għall-Politika tat-Teknoloġiji tal-Informazzjoni u l-Komunikazzjoni (ICT PSP) previst mill-programm qafas stabbilit bid-Deċiżjoni Nru 1639/2006/KE tal-Parlament Ewropew u tal-Kunsill tal-24 ta’ Ottubru 2006 li tistabbilixxi Programm Kwadru għall-Kompetittività u l-Innovazzjoni (2007 sa 2013), inħarġu mill-Kummissjoni bi ksur tal-obbligi kuntrattwali u li, għaldaqstant, l-imsemmija somom ma humiex dovuti u, sa fejn huwa neċessarju, talba bbażata fuq l-Artikolu 263 TFEU u intiża għall-annullament ta’ dawn in-noti ta’ debitu u, min-naħa l-oħra, kontrotalba tal-Kummissjoni intiża sabiex HIM tiġi kkundannata tirrimborsa b’mod sħiħ is-sussidji rċevuti abbażi tal-ftehimiet imsemmija iktar ’il fuq u għall-ħlas tas-somma ta’ EUR 58 876,50 għad-danni.
      
         Dispożittiv
      
      
                  1)
               
               
                  Ir-rikors prinċipali huwa miċħud.
               
            
                  2)
               
               
                  L-istanzi tal-ksur tal-ftehimiet ta’ sussidju Nru 225023, dwar it-twettiq tal-proġett intitolat “ElDeRly-friEndly Alarm handling and monitorING (Dreaming)”, u Nru 250449, dwar it-twettiq tal-proġett intitolat “Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)”, imwettaq minn Health Information Management (HIM) jikkostitwixxu irregolaritajiet fis-sens tal-punt II.1 tal-kundizzjonijiet ġenerali tal-imsemmija ftehimiet.
               
            
                  3)
               
               
                  HIM hija kkundannata tirrimborsa lill-Kummissjoni Ewropea s-somma ta’ EUR 512 799.
               
            
                  4)
               
               
                  Il-kumplament tal-kontrotalba tal-Kummissjoni huwa miċħud.
               
            
                  5)
               
               
                  HIM hija kkundannata tħallas, minbarra l-ispejjeż tagħha, nofs l-ispejjeż imġarrba mill-Kummissjoni.
               
            
         (1)  ĠU C 206, 17.6.2019.